5 super-hartkosse | SARIE
5 super-hartkosse	deur Herman Lensing
'n Gesonde hart is baie belangrik en soos met die meeste dinge begin goeie hartgesondheid ook met dit wat ons eet. Danksy navorsing weet ons dat sekere bestanddele net meer super is as ander. As jy dié supergroentes en -vrugte deel maak van jou dieet, kan dit help om jou hart gesonder te hou. En natuurlik, as jy gesond eet, gaan jy ook gesond lyk!
Hier is 5 super-hartkosse wat jy maar kan deel maak van jou dieet:
1. Bloubessies: Strooi 'n hand vol bloubessies oor jou muesli. Dis een van die voedsaamste bessies vol vesel, vitamien C en antioksidante.
2. Salm: Voeg repies salm by slaaie en heelgraan-pastageregte en kry op 'n smaaklike manier omega 3-vetsure in. Die Amerikaanse hartstigting meen 2 porsies per week hou jou hart gesond.
3. Sojabone: Pak geroosterde sojabone in vir 'n vinnige happie by die werk. Dis 'n hoëproteïen-happie wat laag in vet is, en baie vesel, vitamiene en minerale bevat. Jy kan dit by gesondheidswinkels koop.
4. Hawermoutmeel: Vervang 'n derde van jou koekmeel met hawermoutmeel as jy pannekoek, muffins, brood en koekies bak. Hawermout word nie verniet deur die Amerikaanse Food and Drug Administration aanbeveel as een van die gesondste kosse vir jou hart nie, want navorsing toon dit kan jou cholesterol-vlakke verlaag.
5. Spinasie: Voeg hande vol spinasie by jou pasta, slaai en sop en vul só jou dieet aan met verskeie vitamiene, foliensuur en yster wat hartsiektes beveg.
Hubbly-bubbly, e-sigarette nie onskadelik
Jy's moeg, jy sukkel om te fokus. Is dit moegheid of is jy uitgebrand? Hier's wat jy moet weet: Ek is moeg! Hier's jou redes Altyd moeg? 'n Paar eenvoudige veranderinge aan jou leefstyl kan jou soos 'n nuwe mens laat voel. Jy …